User:M Moizul Haque

مولانا فاروق خان صاحب فراز

مولانا فاروق خان صاحب کرپی ضلع سلطان پور یوپی میں 1932 پیدا ہوئے

معروف اسلامی دانشور و مفسر قرآن ہیں۔قرآن مجید آپ کی دلچسپی کا خاص موضوع ہے موصوف نے گریجویشن  انگریزی، اکنامکس اور میتھ میٹکس میں کیا ہے۔ہندی ادب میں دلچسپی ہونے کی وجہ سے آپ نے ہندی زبان میں ایم۔اے کیا اور بعض علماء کی صحبت میں رہ کر عربی زبان کی تعلیم  بھی حاصل کی۔ اس کے بعد تدریسی فرائض انجام دینے لگےاور ساتھ ہی فارسی زبان بھی سیکھ لی۔  کچھ ہی عرصے بعد تدریس خدمات کو منقطع کرکے تصنیفی خدمات انجام دینے لگے۔اور ساتھ ساتھ ترجمہ کا کام کرتے رہے ان تراجم میں قرآن مجید کا ہندی ترجمہ مع حواشی اور مولانا سید ابوالاعلیٰ مودودی کے ترجمہ قرآن کو بھی ہندی میں منتقل کرنے کاکام کیا۔خود آپ کا اپنا اردو ترجمہ قرآن "آسان ترجمہ قرآن“ موجود ہے. درحقیقت قرآن ہی ان کی غور و فکر اور مطالعہ و تدبر کا محبوب ترین موضوع ہے. موصوف کو اردو ہندی دونوں زبانوں پر یکساں عبور حاصل ہے. یہی وجہ ہے کہ دونوں زبانوں میں انکی تصانیف موجود ہیں.ساتھ ہی عربی و فارسی زبان پر بھی  قدرت رکھتے ہیں ۔موصوف ١٩۵۶  میں تحریک اسلامی سے وابستہ ہوئے۔ اسی دوران آپ بہت ساری ذمہ داریاں انجام دیتے رہے جیسے شعبہ تحقیق و تصنیف کے صدر رہےاور جماعت اسلامی کے شعبہ ہندی کے انچارج بھی رہے ایک عرصہ تک اس عہدے پر فائز رہے. موصوف دعوتی محاذ پر فکری اور تصنیفی کام کے ساتھ دعوت دین کے عملی میدان میں بھی سرگرم عمل رہے ہیں.

انہیں شعر و آدب سے خاص دلچسپی ہے۔ ہندی و اردو دونوں زبانوں میں آپ کا مجموعہ کلام شائع ہوچکاہے۔ آپ کئی کتابوں کے مصنف ہیں آپ کی شاہکار تالیف "کلام نبوت“ ہے۔قرآن و حدیث کے علاوہ سیرت و کردار، دعوت و تربیت اور اجتماعی امور سے متعلق بھی کئی اہم تصانیف موجود ہیں. اس کے علاوہ مذاھب پر بھی آپ کی چند کتابیں؛ ہندو دھرم ایک مطالعہ، ہندو دھرم کی کچھ قدیم شخصیتں وغیرہ ہیں.